Μαυροκόκκινος ιξός

Ο μαυροκόκκινος ιξός (λατινική-επιστημονική ονομασία Plicosepalus acaciae) είναι είδος δικοτυλήδονων φυτών, που ανήκουν στην οικογένεια λωρανθοειδή. Μάλιστα μια παλαιότερη άποψη κατατάσσει το είδος στο ομώνυμο της οικογένειας γένος λώρανθος, ως Loranthus acaciae. Είναι ημιπαρασιτικό είδος, ιθαγενές στη βορειοανατολική Αφρική και τον Λεβάντε, συμπεριλαμβανόμενης της Αραβικής Χερσονήσου. Όπως υποδεικνύει η επιστημονική ονομασία για το είδος (acaciae), το φυτό παρασιτεί διάφορα είδη ακακίας, ιδίως τo  Vachellia tortilis (υποείδη V.t. raddiana και V.t. tortilis. Οι σπόροι του ιξού διασπείρονται από το είδος πτηνού πυκνόνωτος ο ξανθόπυγος).

 Η φλεγόμενη βάτος 
Δεδομένου ότι το Plicosepalus acaciae ευδοκιμεί και στη Χερσόνησο του Σινά, ο ΣμιθΑναφ. στο έργο του Werner Keller Und die Bibel hat doch Recht, ελλην. έκδ. Η Βίβλος ως ιστορία λαών και πολιτισμών, μετάφρ. Άννα Παπαδημητρίου, εκδ. «Ιστορική Βιβλιοθήκη», Αθήναι 1968, σελ. 184 υποστηρίζει ότι η «φλεγομένη και μη καιομένη βάτος» που είδε ο Μωυσής κοντά στο όρος Σινά μπορεί να εξηγηθεί ως φαινόμενο από ένα ολάνθιστο τέτοιο φυτό: Τα κατακόκκινα άνθη του, που φαίνονται επάνω από τη θαμνώδη ακακία στην οποία παρασιτεί, δίνουν την εντύπωση από κάποια απόσταση ότι το φυτό είναι τυλιγμένο στις φλόγες (ιδίως όταν φυσά άνεμος). Σύμφωνα με τη βιβλική διήγηση (`Εξοδ. γ΄ 1-4), ο Μωυσής μάλλον δεν πλησίασε κοντά, καθώς άκουσε τη φωνή του Θεού που τού είπε να βγάλει τα υποδήματά του διότι «ο τόπος ήταν ιερός». O Keller προκρίνει την ερμηνεία αυτή έναντι εκείνης της πραγματικής αναφλέξεως των αναθυμιάσεων του είδους φυτού Dictamnus albus.

Παραπομπές



Κατηγορία:Λωρανθοειδή
Κατηγορία:Χλωρίδα του Λιβάνου